 Diuterọnọmi 24  Ọ bụrụ na nwoke alụọ nwaanyị, o wee bụrụ nwunye ya, ọ ga-erukwa na ọ bụrụ na ihe ya amasịkwaghị di ya nihi na ọ chọpụtawo ihe na-ekwesịghị ekwesị nebe nwaanyị ahụ nọ, nwoke ahụ ga-edekwara ya akwụkwọ ịgba alụkwaghịm ma were ya nye ya naka, wee chụpụ ya nụlọ ya.Ọ ga-esikwa nụlọ ya pụọ gaa ghọọ nwunye nwoke ọzọ.Ọ bụrụ na nwoke nke abụọ a akpọọkwa ya asị wee deere ya akwụkwọ ịgba alụkwaghịm ma were ya nye ya naka, chụpụkwa ya nụlọ ya, ma ọ bụ, ọ bụrụ na nwoke nke abụọ a nke lụrụ ya anwụọ,a gaghị ekwe ka nwoke mbụ ahụ nke lụrụ ya, bụ onye chụpụrụ ya, kpọrọghachi ya ka ọ bụrụ nwunye ya mgbe e merụsịworo ya; nihi na nke ahụ bụ ihe arụ nanya Jehova, emekwala ka ala nke Jehova bụ Chineke gị na-enye gị ka ọ bụrụ ihe nketa gị mehie.Ọ bụrụ na nwoke alụọ nwaanyị ọhụrụ, ọ gaghị eso ndị agha gaa agha, ọ dịghịkwa ihe ọ bụla ọzọ a ga-amanye ya ime. Ọ ga-anọ nụlọ ya ma bụrụ onye a gụpụrụ ịrụ ọrụ ruo otu afọ, ọ ga-emekwa ka nwunye ọ lụrụ ṅụrịa ọṅụ.Ọ dịghị onye ga-eburu nkume igwe nri ma ọ bụ aka nkume igwe nri dị ka ihe ibé, nihi na ọ bụ mkpụrụ obi ka ọ na-eburu dị ka ihe ibé.Ọ bụrụ na a hụ mmadụ ka ọ na-atọrọ mkpụrụ obi otu nime ụmụnne ya netiti ụmụ Izrel, ọ bụrụkwa na o mesowo ya ihe naka ike wee ree ya, onye ahụ nke tọọrọ mmadụ ga-anwụ. Ị ga-ekpochapụkwa ihe ọjọọ netiti unu.Kpachara anya maka ihe otiti ekpenta ka i wee lezie anya nke ọma mee ihe niile ndị nchụàjà, bụ ndị Livaị, ga-agwa gị. Dị nnọọ ka m nyere ha niwu, otú ahụ ka unu ga-elezi anya mee.Ị ga na-echeta ihe Jehova bụ Chineke gị mere Miriam nụzọ, mgbe unu si nIjipt na-apụta.Ọ bụrụ na ị gbazinye mmadụ ibe gị ụdị ihe ọ bụla, abanyela nụlọ ya ịnara ya ihe o ji gbaa ibé.Ị ga-eguzo nèzí, onye ahụ ị gbazinyere ihe ga-ewetara gị ihe ibé ahụ nèzí.Ọ bụrụkwa na onye ahụ nọ ná nsogbu, ejila ihe ibé ya laba ụra.Hụ na i weghachiiri ya ihe ibé ya ozugbo anyanwụ dara, ọ ga-eyi uwe ya laba ụra, ọ ga-agọzikwa gị; ọ ga-abụkwara gị ezi omume nanya Jehova bụ Chineke gị.Erigbula onye ọrụ e goro ego nke nọ ná nsogbu, nke dakwara ogbenye, ma ọ bụ otu nime ụmụnne gị ma ọ bụ otu nime ndị mbịarambịa, bụ ndị nọ nala gị, nime obodo gị.Notu ụbọchị ahụ ka ị ga-enye ya ụgwọ ọrụ ya, ị ga-ewere ya nye ya tupu anyanwụ adaa, nihi na ọ nọ ná nsogbu, ọ bụkwa ụgwọ ọrụ ya ka mkpụrụ obi ya chekwubere; ka o wee ghara itiku Jehova nihi gị, ọ ga-aghọkwara gị mmehie.A gaghị egbu ndị bụ nna nihi ụmụ ha, a gaghịkwa egbu ụmụ nihi nna ha. A ga-egbu onye nke ọ bụla nihi mmehie nke ya.Agbagọla ikpe nke onye mbịarambịa ma ọ bụ nke nwa na-enweghị nna, achịrịla uwe nwaanyị di ya nwụrụ dị ka ihe ibé.Ị ga-echetakwa na ị ghọrọ ohu nIjipt, Jehova bụ Chineke gị wee napụta gị nebe ahụ. Ọ bụ ya mere m ji enye gị iwu ka i mee ihe a.Ọ bụrụ na i wee ihe ubi nubi gị, i wee chefuo otu ùkwù ọka nubi, agaghachila ibute ya. Ọ ga-adịrị onye mbịarambịa, nwa na-enweghị nna nakwa nwaanyị di ya nwụrụ; ka Jehova bụ Chineke gị wee gọzie gị nihe niile aka gị na-eme.Ọ bụrụ na ị kụtusịa mkpụrụ dị nosisi oliv gị, agaghachila ịkụtu ya ọzọ. Ọ ga-adịrị onye mbịarambịa, nwa na-enweghị nna nakwa nwaanyị di ya nwụrụ.Ọ bụrụ na ị chịkọta mkpụrụ vain dị nubi vaịn gị, agaghachila ịchịkọta ndị fọrọ afọ. Ha ga-adịrị onye mbịarambịa, nwa na-enweghị nna nakwa nwaanyị di ya nwụrụ.Ị ga-echetakwa na ị ghọrọ ohu nala Ijipt. Ọ bụ ya mere m ji enye gị iwu ka i mee ihe a. 